पिछले सप्ताह के दौरान जींद, पानीपत, पंचकूला व फरीदाबाद आदि शहरों में हुई दुष्कर्म की घटनाओं के बावजूद मुख्यमंत्री जहां अपनी पुलिस की पीठ थपथपा रहे हैं वहीं विपक्ष इस मुद्दे पर सरकार की घेराबंदी करते हुए आक्रामक हो गया है। नेशनल क्राइम रिकार्ड ब्यूरो द्वारा हाल ही में हरियाणा के संबंध में जारी की गई रिपोर्ट में कहा गया है कि वर्ष 2016 के दौरान प्रदेश में सामूहिक दुष्कर्म की 191 घटनाएं हुई हैं। यहां उल्लेखनीय यह है कि राष्टÑीय स्तर पर सामूहिक दुष्कर्म का औसत जहां महज 0.3 प्रतिशत है वहीं हरियाणा में यह औसत 1.5 प्रतिशत है। यह आंकड़ा देश के अन्य राज्यों के मुकाबले कहीं अधिक बताया जा रहा है। पिछले साल हरियाणा में दुष्कर्म के कुल 1189 केस दर्ज किए गए। इनमें से करीब 44 फीसद अथवा करीब 518 घटनाओं में पीड़ितों की उम्र 18 वर्ष से कम रही है।